Publication: Magyar Közlöny
Issue: MK-2003-19 (Year: 2003, Number: 19)
Era: 1990-2004
Section: a 64/1994. (XII. 15.) FM rendelethez
Paragraph Index: 167

1. A szakmai vizsga részei: 1.1. Szóbeli vizsga 1.2. Gyakorlati vizsga A szóbeli és gyakorlati tételsorok állatfajonként különbözõek. A vizsgáztatásnál a szakmai vizsgáztatás általános szabályairól és eljárási rendjérõl szóló 26/2001. (VII. 27.) OM rendelet szerint kell eljárni. 1.1. A szóbeli vizsga A szóbeli vizsga tantárgyai a következõk: — Anatómia és élettan, szaporodásbiológia, — Állattenyésztési és állategészségügyi ismeretek, — Gazdálkodási és vállalkozási ismeretek. A szóbeli vizsga tantárgyai mindig az adott állatfajnak megfelelõ elnevezéssel és tartalommal szerepelnek. A vizsgázóktól számon kell kérni a témakörhöz kapcsolódó munka- és balesetvédelmi ismereteket is. A szóbeli vizsgán az FVM által kiadott tételeket kell alkalmazni. 1.2. Gyakorlati vizsga A gyakorlati vizsga valamennyi állatfaj esetében két részbõl áll: 1.2.1. A választott állatfaj egyedének inszeminálása. 1.2.2. A mesterséges termékenyítéshez és az állategészségügyi ismeretekhez kapcsolódó feladatok végrehajtása. A gyakorlati vizsga helyszínei: az állat tartására megfelelõ telep, vágóhíd, laboratórium. A gyakorlati vizsgán az FVM által javasolt tételek az irányadók.

Source: https://magyarkozlony.hu/hivatalos-lapok/4ab8208ed3797fd663ba21d80429b42638769941/dokumentumok/3c20d0183e0dd49111fc68bd644319f19a26a4f3/letoltes